**CENU APTAUJA NR. TNPz 2022/7**

**„Pārtikas produktu piegāde Laucienes pamatskolai atbilstoši Zaļā publiskā iepirkuma kritērijiem” (atkārtota)**

**INSTRUKCIJAS PRETENDENTIEM**

1. **Iepirkuma priekšmets:**
	1. Iepirkuma priekšmets: pārtikas produktu piegāde Laucienes pamatskolai atbilstoši Zaļā publiskā iepirkuma kritērijiem, iepirkuma priekšmets tiek dalīts trīs daļās:
		1. 1.daļa – Piens un piena produkti;
		2. 2.daļa – Lauku platībās audzēti dārzeņi un saknes;
		3. 3.daļa – Bakaleja, konservi un saldētie produkti, eksotiskie augļi.
	2. CPV kods – 15000000-8;
	3. Piegādes apjomi: norādīti pievienotajā 2. pielikumā - Tehniskā specifikācija.
	4. Paredzamais līguma izpildes laiks: no 2022. gada 8. februārim līdz 2022. gada 31. augustam.
	5. Piegādes adreses:
		1. “Laucienes pamatskola”, Lauciene, Laucienes pagasts, Talsu novads, LV- 3285
		2. “Dursupes skola”, Dursupe, Balgales pagasts, Talsu novads, LV-3287.
	6. Līgums ar šīs cenu aptaujas uzvarētāju tiks noslēgts uzreiz pēc lēmuma pieņemšanas.
2. **Piedāvājuma iesniegšanas vieta:**
	1. Piedāvājumu var iesniegt, nosūtot pa e-pastu iepirkumi@talsi.lv līdz 2022. gada 3. februārim, plkst. 10:00.
	2. Kontaktpersona: Laucienes pamatskolas direktore Signeta Šveiduka, tālr. 22026016; 63291080, e-pasts: signeta.sveiduka@talsi.lv.
	3. Iesūtot piedāvājumu, pretendentiem obligāti jānorāda: Pieteikums cenu aptaujai TNPz 2022/7 “Pārtikas produktu piegāde Laucienes pamatskolai atbilstoši Zaļā publiskā iepirkuma kritērijiem”.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Piedāvājumam pilnībā jāatbilst 2. pielikumam - Tehniskā specifikācija un finanšu piedāvājums. Aizpildot un iesniedz 2. pielikumu – Tehniskā specifikācija un finanšu piedāvājums, jānorāda kopējā piegādes līguma summa ar diviem cipariem aiz komata.
	3. Pretendents aizpilda un iesniedz 1. pielikumu - Pretendenta pieteikums atbilstoši, aizpildot aili par attiecīgo iepirkuma priekšmeta daļu, kurā vēlas iesniegt piedāvājumu, ievērojot 2. pielikumā - Tehniskā specifikācijā izvirzītās prasības. Ja Pretendents vēlas iesniegt piedāvājumu vairākās iepirkuma priekšmeta daļās, tad 1. pielikumā - Pretendenta pieteikumā jāaizpilda attiecīgās ailes par katru iepirkuma priekšmeta daļu.
	4. Pretendentam iepriekšējo 3 (trīs) gadu laikā (2019., 2020., 2021. gads un līdz piedāvājuma iesniegšanas dienai) ir pieredze vismaz 1 (viena) līdzvērtīga līguma izpildē. Par līdzvērtīgu līgumu tiks uzskatīts līgums, kura ietvaros ir veikta pārtikas produktu piegāde. Pie iesniedzamajiem dokumentiem jāpievieno aizpildīts 3. pielikums - Pretendenta kvalifikācijas un pieredzes apraksts.
	5. Pretendentam pie iesniedzamajiem dokumentiem jāpievieno Pārtikas un Veterinārā dienesta (turpmāk - PVD) izsniegtās reģistrācijas apliecības apliecināta un PVD izsniegtās atzīšanas apliecības apliecināta kopija.
	6. Pretendentam pie iesniedzamajiem dokumentiem jāpievieno aizpildīts un parakstīts 4. pielikums - Apliecinājums ka piedāvātie produkti nesatur ĢMO kā arī, kad pretendents nav pārkāpis ZPI prasības un par pārtikas produktu piegādēs izmantojamo transportlīdzekļu atbilstību.
	7. Ja Pretendents Piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām jāiesniedz elektroniskā atslēga ar paroli šifrētā dokumenta atvēršanai, nosūtot to uz e-pastu iepirkumi@talsi.lv.
	8. Pēc piedāvājuma iesniegšanas termiņa beigām Pretendents nevar grozīt savu piedāvājumu.
4. **Pretendents, sagatavojot attiecīgās daļas piedāvājumu, ņem vērā obligātās prasības atsevišķiem pārtikas produktiem, kam jāatbilst BL, NPKS vai LPIA prasībām (Pretendenta piedāvātās preces aprakstā norāda konkrētās preces atbilstību attiecīgi BL, NPKS vai LPIA prasībām):**
	1. Piegādāto Preču kvalitātei jāatbilst Cenu aptaujā noteiktajām kvalitātes prasībām, Pārtikas aprites uzraudzības likumam, Ministru kabineta 2012.gada 13.marta noteikumiem Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” prasībām, ievērojot uztura normas, un Ministru kabineta 2013. gada 17. septembra noteikumu Nr. 890 ,,Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu” prasībām un Piegādātāja Tehniskajam piedāvājumam.
	2. Piedāvājumi, kas neatbilst 4. punktā norādītajām prasībām, netiks vērtēti.
5. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.
6. **Samaksas nosacījumi:** Samaksa par Preču piegādēm tiek veikta *euro*, saskaņā ar Pārdevēja iesniegto Preču pavadzīmi – rēķinu, veicot pārskaitījumu uz rēķinā norādīto bankas kontu 10 (desmit) darba dienu laikā pēc Preču pavadzīmes – rēķina abpusējas parakstīšanas.
7. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
8. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
9. **Iestāde:**
	1. Pārbaudīs piedāvājumu atbilstību Instrukcijā pretendentam un tehniskajā specifikācijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām instrukcijā un tehniskajā specifikācijā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
10. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un tehniskajā specifikācijā noteiktajām prasībām.